छात्रों का हुआ सम्मान, मेरिट में आने पर मिलेगा पांच हजार
विराज फाउंडेशन छत्तीसगढ़ ने बुधवार को विवेकानंद विद्यालय के छात्रों को स्कूल में सम्मानित किया। फाउंडेशन का मुख्य उद्देश्य प्रतिभावन छात्रों को प्रोत्साहित व सहयोग देकर उच्च शिक्षा, प्रतियोगिता परीक्षा में मार्गदर्शन एवं निर्धन ग्रामीण छात्रों को उचित मार्ग देकर उन्हें भविष्य के लिए आत्मनिर्भर करना है। कार्यक्रम में कक्षा 5वीं से 9वीं तक के गतवर्ष के परीक्षा में प्रथम, द्वितीय पाने वाले छात्र-छात्राओं खुशबू, ज्योति, गीतांजली, रेणुका, पुजा, शादाब, चिरंजीव, रोमन, भावेश को काॅपी, पेन का पुरस्कार दिया गया। फाउंडेशन के संचालक डॉ. विरेन्द्र कुमार साहू, सचिव देवराज विश्वकर्मा ने शिक्षा के क्षेत्र में संघर्ष व कड़ी मेहनत कर महिला एवं बाल विकास अधिकारी के पद पर नियुक्त हुए है।
उन्होंने कहा कि छात्र-छात्राओं को प्रोत्साहित कर स्वामी विवेकानंद, संत मदर टेरेसा व डॉ. अब्दुल कलाम अाजाद के जीवनी एवं उनके आदर्शो को अपनाते हुए देश और दुनिया के लिए कार्य कर और माता-पिता व देश का नाम रोशन किए। विद्यालय में इस वर्ष अध्ययनरत छात्र को 5वीं एवं 8वीं में केन्द्र स्तर में प्रथम आने पर एक हजार रुपए एवं जिला स्तर में प्रावीण्य सूची में आने पर 5 हजार रुपए दिया जाएगा। इस मौके पर विद्यालय के शिक्षक व्हीएन शर्मा, एचके लेनपांडे, एम देशमुख, बीएल साहू, मधुर भारती सिन्हा, दीप्ति सोनी, शांता दामले, रोहणी सोनी आदि थे।
hin_Deva hin_Deva hin_Deva